સલીમ જાવેદની જોડીએ ઝંઝીર ફિલ્મની પટકથા લખી હતી, પ્રકાશ મહેરા તેના નિર્દેશક હતા. અમિતાભની પસંદગી જાવેદ અખ્તરની હતી. પહેલા દિવસના શૂટીંગમાંજ એ પસંદગી સાચી છે એવી ખાત્રી તેમને થઈ ગઈ, જ્યારે એ દ્રશ્યમાં પ્રાણ પોલીસ સ્ટેશનમાં આવે છે અને ઈન્સપેક્ટર અમિતના ટેબલ પાસે આવીને ખુરશી પર બેસવા જાય છે, અમિત એ ખુરશીને લાત મારીને કહે છે, ‘જબ તક બૈઠને કો ન કહા જાય, શરાફતસે ખડે રહો. યે પુલિસ સ્ટેશન હૈ તુમ્હારે બાપ કા ઘર નહીં.” પ્રાણે એ દ્રશ્ય પછી પ્રકાશ મહેરાને કહેલું, “હિન્દી સિનેમાને ખૂબ મોટો અભિનેતા આવી ગયો છે.”